open-index/open-wikipedia-markdown huggingface dataset:
Régence

**Régence** viser til den perioden i fransk historie då landet var styrt av regenten Filip II av Orléans medan Ludvig XV var mindreårig, frå 1715 til 1723. Hertug Filip av Orléans var nevø av den føre kongen, Ludvig XIV. 

## Régence-stil
Omgrepet viser også til ei stilretning frå omlag denne tida, omlag dei tre første tiåra av 1700-talet. Han markerte ein overgang frå barokken til tidleg rokokko, og har trekk frå begge stilane. Retninga var ein reaksjon mot den pompøse stilen ved hoffet til «Solkongen» Ludvig XIV, og var prega av måtehald med små salongar (*petit salon*) med smekre, flyttbare møblar. Bein på bord, skap og stolar blei laga med elegante svingar, og møbelflater kunne dekorerast med intarsia. Skrivebord og kommode var nye møbeltypar som blei innførte på denne tida.

Viktige formgjevarar frå denne tida er Jean Berain (1640–1711), Claude Audran (1658–1734), Antoine Watteau (1684–1721), Charles Cressent (1685–1768), Robert de Cotte (1656–1735), Claude Gillot (1673–1722) og Gilles-Marie Oppenord (1672–1742).

## Sjå òg

* Cellamare-konspirasjonen

## Kjelder
Paul McGrath

**Paul McGrath**, opphavleg Paul Nwabilo, () er ein irsk tidlegare fotballspelar, fødd i London. Over ein tiårsperiode frå 1985 til 1996 utmerkte han seg som ein sterk midtstoppar, fyrst i Manchester United til 1989, deretter i Aston Villa til 1996. McGrath var i mange år fast på det irske landslaget, spelte 83 landskampar og skåra åtte mål.

### Klubbspel
McGrath spelte 1981/82-sesongen på St Patrick's Athletic FC i Dublin. Strak fekk han kontrakt med Manchester United, utan han vart aktuell for ein plass i mannskapet som FA-cupen 1983. Gradvis fekk han meir tillit, og lenge før Manchester United kvalifiserte seg til ein ny FA-cupfinale i 1985, hadde teke over som midtstoppar i stade for skotten Gordon McQueen. Skadar, dårleg form og usemje med lagsjef Alex Ferguson førte til at McGrath fekk mindre speletid frå 1987 og 1988.

I august 1989 vart McGrath overført til Aston Villa mot £400&nbsp;000. På Villa Park vart han ein publikumsfavoritt, og vart i 1993 jamvel kåra til Spelarane sin spelar i England. I mars 1994 var han med då Aston Villa vann ligacupfinalen med 3-1 over Manchester United. To år etter vann McGrath ligacupen for andre gong, då Aston Villa sigra med 3-0 over Leeds United. Hausten 1996 gjekk turen til Derby County, medan han hausten 1997 spelte for Sheffield United på nivå to i ligaen i tre månader.

### Landslagsspel
McGrath fekk sin landslagsdebut i februar 1985 og spelte 83 landskampar i tida fram til februar 1997. 
Han var ein viktig spelar då Irlands landslag sist i 1980-åra byrja hevde seg mot dei beste fotballandslaga i Europa, under landslagssjef Jackie Charlton. McGrath deltok såleis i Fotball-EM 1988 og spelte alle Irlands kampar under verdsmeisterskapen i 1990 og i 1994. Han spelte tre kampar mot Noreg, alle tre enda 0-0. Den siste av desse kampane førte til at Noregs lag rauk ut or VM 1994, grunna færre mål enn dei andre laga i gruppa. McGrath skåra i alt 8 landslagsmål.

### Merittar
*Vinnar av FA-cupen:1985 med Manchester United
*Vinnar av ligacupen: 1994 og 1996 med Aston Villa

## Kjelder

**Denne artikkelen bygger på «[[:en:Paul McGrath (footballer|Paul McGrath (footballer]]» frå ,  den 12. februar 2019.*  
 
*eu-football
NM i sykling 1973 på landeveg

**Noregsmeisterskapen i landevegssykling 1973** fann stad i Tønsberg laurdag 11. august 1973.

Arbeiderbladet sin medarbeidar Sverre Farstad kalla det 180 km lange rittet for det «Beste sykkelritt i Norge gjennom tidene».






## Kjelder
**Sportsboken 73*. Dreyer Stavanger. 1973
Kusleik

**Kusleik** er eit munnleg uttrykk for hår som står stritt eller har anna fall enn resten av håret. Det kan også vise til ein frisyre der håret er kjemma glatt, gjerne opp og til sida. Uttrykket er ei fornorsking av engelsk *cowlick*, som truleg stammar frå at kua har for vane å sleike kalven, som resulterer i virvlande mønster i håret. 

Ein kusleik blir oftast til på toppen av hovudet hjå menneske, men kan også dukke opp i nakken eller nær panna.

## Kjelder
Aliona Moon

**Aliona Moon** () er ein  moldovsk songar. 

## Eurovision Song Contest 2013
Ho representerte Moldova i Eurovision Song Contest 2013 i Malmö i Sverige med songen «O mie».
Steikjepanne

Ei **steikjepanne** er ei flatbotna, låg panne med langt handtak til å steikje mat i. Moderne steikjepanner finst i mange ulike materiale, som støypejern, aluminium og rustfritt stål, i tillegg kan ein få steikjepanner belagd med teflon (PTFE) som hindrar mat i å brenne seg fast.

## Sjå òg
*Takke
*Vokk

## Kjelder
*
NM i skiskyting 2004

**Noregsmeisterskapen i skiskyting 2004**, den 46. i rekka, vart avvikla i Steinkjer i tida 24. til 28. mars 2004.

## Menn
### 10 km



Dato: 26. mars 2004

### 20 km



Dato: 24. mars 2004

### 4 x 7,5 km stafett



Dato: 28. mars 2004

## Kvinner
### 7,5 km



Dato: 26. mars 2004

### 15 km



Dato: 24. mars 2004

### 3 x 6 km stafett



Dato: 28. mars 2004

## Kjelder
*Dagsavisen 25. mars 2004
*Dagsavisen 27. mars 2004
*Dagsavisen 29. mars 2004
Emil Iversen

**Emil Iversen** () er ein norsk langrennar frå Meråker. Han vart noregsmeister på både 15 km og 30 km under Ski-NM 2019 i Meråker. I tida 2016-19 vann han seks tevlingar i verdscupen i langrenn; to i sprintrenn, ei tremil og tre etappar i såkalla tour-renn. Iversen er medlem i Idrettslaget Varden Meråker.

### Medaljar og besteplasseringar i noregsmeisterskap
*Ski-NM 2014:
*Ski-NM 2015: Bronsemedalje i sprint på Røros
*Ski-NM 2016: Nr 5 i sprint i Tromsø
*Ski-NM 2017: Nr 6 på 30 km på Gran
*Ski-NM 2018:
*Ski-NM 2019: Gullmedalje på 15 km og 30 km i Meråker
*Ski-NM 2020: 
*Ski-NM 2021: Gull på 30 km og bronse i sprint i Trondheim
*Ski-NM 2022: 
*Ski-NM 2023:

## Kjelder

**Denne artikkelen bygger på «[[:nb:Emil Iversen|Emil Iversen]]» frå ,  den 13. februar 2019.*
Live at the Riverboat 1969

***Live at the Riverboat 1969*** er eit konsertalbum av Neil Young, utgjeve i 2009. I februar 1969 heldt Young ei rekkje konsertar i kafeen Riverboat i Toronto. Dette albumet består av konsertopptak frå desse konsertane. 

Albumet er òg inkludert i Volum 1 av *[[Neil Young Archives#Performance Series|Archives Performance Series]]*.

Ein CD-samplar av albumet kom ut i utvalde butikkar i lag med albumet *[[Chrome Dreams II]]* i 2007. 

## Innhald

## Kjelder

**Denne artikkelen bygger på «[[:en:Live at the Riverboat 1969|Live at the Riverboat 1969]]» frå ,  den 13. februar 2019.* 
*** oppgav desse kjeldene:*
Live at the Fillmore East av Neil Young

***Live at the Fillmore East*** er eit konsertalbum av Neil Young og Crazy Horse med gitaristen Danny Whitten. I februar og mars 1970 drog Young og Crazy Horse på turné for å marknadsføre *[[Everybody Knows This Is Nowhere]]*. *Live at the Fillmore East* kom ut i 2006 og består av opptak frå denne turneen. Turneen var den siste Neil Young og Crazy Horse gjorde i lag med Whitten.

Young spelte fire konsertar i Fillmore East den 6. og 7. mars. Kvar konsert bestod av eit akustisk solosett og eit sett med Crazy Horse. Denne utgjevinga inneheld alle songane frå det elektriske settet utanom «Cinnamon Girl». Albumet kom ut på både CD og DVD. DVD-en inneheld bilete frå konserten, bilete av originale handskrivne tekstr og meldingar frå tida, i tillegg til ein betre lydkvalitet (24bit/96&nbsp;kHz PCM audio) enn CD-utgåva.

Albumet er den første konsertutgjevinga med Danny Whitten, som døydde i 1972. Med på konsertane var òg Jack Nitzsche som offisielt medlem av bandet. Eit opptak av Whitten sin «Come On Baby Let's Go Downtown» frå dei same konsertane var tidlegare gjeven ut på albumet *[[Tonight's the Night av Neil Young|Tonight's the Night]]* i 1975, der Young handsamar sorga etter venen omkom av ein overdose. Ein studioversjon av songen finst på albumet *[[Crazy Horse av Crazy Horse|Crazy Horse]]*. Sjølv om 
songen er oppført som skriven av Young og Whitten på begge Young-albuma er songen berre oppført som skriven av Whitten på Crazy Horse-albumet.

Utgjevinga inneheld to andre songar frå denne tida som ikkje kom ut før fleire år etter konserten. «Winterlong» vart først gjeven ut på samleplata *[[Decade av Neil Young|Decade]]* i 1977 og «Wonderin'» kom ut på rockabillyalbumet *[[Everybody's Rockin']]* i 1983.

Det var den første utgjevinga som kom ut som ein del av *[[Neil Young Archives|Archives]]*-serien til Neil Young, men er merka som den andre. To tidlegare konsertar, *[[Sugar Mountain - Live at Canterbury House 1968]]* (merka som volum 0) kom ut 25. november 2008 og *[[Live at the Riverboat 1969]]* 2. juni 2009.

Albumet nådde 55. plassen på ''Billboard'' 200-lista i desember 2006. Det låg tre veker inne på lista.

Det finst òg ei LP-utgåva på 200-grams vinyl på Classic Records. Det var meininga at denne skulle innehelde «Cinnamon Girl» som bonusspor, men har same innhald som både CD-en og DVD-en. «Cinnamon Girl» er gjeve ut digitalt.

Oppvarmingsartisten for desse konsertane var Miles Davis som spelte med ein elektrisk sekstett.

## Innhald

## Medverkande
* Neil Young - gitar, vokal
* Danny Whitten - gitar, vokal
* Billy Talbot - bass
* Ralph Molina - trommer, korvokal
* Jack Nitzsche - elektrisk piano

## Kjelder

**Denne artikkelen bygger på «[[:en:Live at the Fillmore East (Neil Young album)|Live at the Fillmore East (Neil Young album)]]» frå ,  den 13. februar 2019.* 
*** oppgav desse kjeldene:*
Live at the Cellar Door

***Live at the Cellar Door*** er eit konsertalbum av Neil Young med opptak frå seks konsertar han heldt i 1970 i Washington D.C. Albumet kom ut 10. desember 2013. Albumet er volum 02.5 i Archives Performance Series av Young. Albumet inneheld songar frå både dei tidlege Neil Young- og Buffalo Springfield-albuma, inkludert frå *[[After the Gold Rush]]*, *[[Harvest av Neil Young|Harvest]]*, *[[Everybody Knows This Is Nowhere]]*, *[[On the Beach av Neil Young|On the Beach]]*, *[[Buffalo Springfield av Buffalo Springfield|Buffalo Springfield]]* og *[[Buffalo Springfield Again]]*.

I tillegg inneheld albumet den einaste kjende innspelinga av Young som spelar songen «Cinnamon Girl» på piano, og han seier sjølv på innspelinga at det er første gongen han spelte songen på piano. 

Albumet avsluttar med «Flying on the Ground is Wrong» der Young seier: «Eg fekk lagt til i kontrakten min om at eg berre skulle spele på eit ni fot stort Steinway-flygel, berre for å vere litt eksentrisk.»

## Innhald

## Medverkande
*Neil Young – vokal, gitar, piano

## Salslister

### Årslister

## Kjelder

**Denne artikkelen bygger på «[[:en:Live at the Cellar Door|Live at the Cellar Door]]» frå ,  den 14. februar 2019.* 
*** oppgav desse kjeldene:*
Thor Solberg

**Thor Solberg** () var ein norsk flypioner.

## Liv
Thor Simonsen Solberg var frå garden Solberg på Årebrot i Flora kommune. Han tok flysertifikat i 1919 og vart ein viktig norsk flypioner. Etter råd frå venen Roald Amundsen reiste han til Amerika, og i 1935 gjennomførte han den første atlanterhavsflyginga frå USA til Noreg med amfibieflyet «Leiv Eiriksson». Thor Solberg starta flyskole i USA og bygde eigen flyplass ved New York. Under den andre verdskrigen utdanna han over 2&nbsp;000 krigsflygarar. 

## Atlanterhavsflyginga

Det var sett opp ein pris på 10 000 dollar til den første som kunne fly strekninga USA – Noreg, og Solberg tok utfordringa. Etter eit mislukka forsøk i 1932 med Carl O. Petersen som telegrafist i eit  Bellancafly kom dei ikkje lenger enn til Harbour Grace på Labrador. Planen vart gjeven opp, men eit nytt forsøk vart snart planlagt med eit anna fly, eit Loening amfibiefly. Han skulle eigenleg ha bytt motoren, og hadde vorte lova økonomisk støtte frå Gustav Henriksen, Amerikalinjens representant, men på grunn av at Wright-fabrikken ikkje kunne levera før seinare på året måtte dette oppgjevast. 

Solberg starta frå Floyd Bennet-flyplassen utanfor New York den 18. juli 1935. Han følgde det ein kalla «Grønlandsruten» som, vart gjennomført i ni etappar via Montreal. Han mellomlanda på St. Lawrence-elva og den 21. jul nådde han Cartwright, der han måtte venta på klårt vêr til den 28. Neste stopp vart Julianehåb på Grønland. Den 30. juli heldt ferda fram til Ammassalik. No var Reykjavík neste mål. Men ei mellomlanding på nordkysten av Island førte til at han nådde Reykjavík den 2. august.  I Reykjavík vart han liggjande til 14. august før han kunne setja kurs for Bergen. Tåka tvinga han nok ein gong ned, i Hornafjord på Islands sydkyst. Etter to dagars venting kunne han endeleg setja kurs for Bergen med ei mellomlanding i Thorshavn på Færøyane. Det var ein tur som tok ti timar. Frå Bergen til Oslo neste dag gjekk det utan problem av noka art.

Etter dette føretaket fekk han i 1935 Norsk Aero Klubb sitt Heiderstegn og Solberg amfibiefly er i dag permanent plassert i Norsk Teknisk Museum.

## Seinare liv
I Noreg starta Solberg på 1930-talet eige flyselskap, «Solbergfly», som importerte Seabee amfibiefly sett saman på Flatøy, og deretter dreiv rutetrafikk på Vestlandet.I 1957 starta han flyskole på Jarlsberg flyplass i Vestfold.

I 1939 gav Solberg ut boka *Med Noreg som mål*, der han fortel om pionerturen over Atlanterhavet. I Florø er gata mot flyplassen oppkalla etter han, og i 1986 vart det avduka eit minnesmerke over han ved Florø lufthamn.

## Kjelder

*::*Denne artikkelen bygger på «[[:nb:Thor Solberg|Thor Solberg]]» frå ,  den 22. november 2018.*
Surmjølk

**Surmjølk** er mjølk som er syrna ved hjelp av mikroorganismar, særleg mjølkesyrebakteriar og gjær. Mjølkesyrebakteriane omdannar mjølkesukkeret til mjølkesyre, som etter kvart feller ut ostestoffet (kasein) i mjølka. Dette gjer at mjølka blir tjukkare.

Fersk mjølk kan omdannast til surmjølk ved sjølvsyrning, det vil seia formeiring av dei opphavleg mikroorganismane i mjølka, eller ved tilsetjing av startkulturar, surmjølksgjær.

All surmjølk som blir seld av moderne meieri er framstilt ved hjelp av reinkulturar og blir derfor gjerne kalla kulturmjølk. Meieria produserer skumma og uskumma kulturmjølk og andre syrna mjølkeprodukt som kefir, jogurt, Cultura og Biola.

To gamle nordiske surmjølkstyper er tettemjølk og skjør.

## Kjelder
Sorg

**Sorg** er ei djup og varig kjensle av hugverk over noko ein synest er leitt. Kjensla er hovudsakleg knytt til tap av menneske som står ein nær, men kan også kome ved uønskte brot i nære relasjonar, som skilsmisse. Utviklinga av sorg over tid er kalla for sørgjeprosess.

## Sorg i kunst

Lamentation over the crucified Christ. Painted limewood. From Germany, Augsberg, c. 1510-1520 CE. The Burrell Collection, Glasgow, UK.jpg|Skulptur av jomfru Maria i sorg over Jesu død.
Ralph Hedley The Widow 1899.jpg|*The Widow* av Ralph Hedley


## Kjelder
* 
*
Gråt

**Gråt** er felling av tårer som følgje av sterk sinnsrørsle, gjerne kombinert med jamring og hulking. Det kan også vere ein reaksjon på fysisk irritasjon i auga.

Gråt er oftast rekna som eit uttrykk for sorg og at ein kjenner seg hjelpelaus, men kan også vere ein reaksjon på glede, lette eller sinne.

## Kjelder
* 
*
Harbour Grace

**Harbour Grace** er ein by i Conception Bay på Avalonhalvøya i den canadiske provinsen Newfoundland og Labrador. Han har røter tilbake til 1700-talet, og er ein av dei eldste byane i Nord-Amerika.

## Kjelder

**Denne artikkelen bygger på «[[:en:Harbour Grace|Harbour Grace]]» frå ,  den 9. mars 2019.*
Tulln an der Donau

**Tulln an der Donau** er ein by og ein kommune (Marktgemeinde) i distriktet Tulln i forbundslandet Niederösterreich i Austerrike. Kommunen har ei flatevidd på 72,2&nbsp;km² og 16&nbsp;000 ibuarar. Byen ligg på Tullnsletta langs Donau, 180 meter over havet og ei 40&nbsp;km vest om Wien.

Tulln er ein av dei eldste byane i Austerrike, busett heilt tilbake i romartida. Byen opplevde ei stordomstid då den mektige Babenberg-ætta huserte her kring år 1000.

Ein stor sukkerfabrikk, med over 300 tilsette, er eigd av det multinasjonale selskapet Agrana. Dlouhy er eit firma i Tulln der 110 tilsette lagar utryknings-køyrety.

Elles er Tulln kjend for ei årleg hagebruksmesse, der rundt 100&nbsp;000 gjester er innom.

Målaren Egon Schiele var frå Tulln.

## Kjelder

**Denne artikkelen bygger på «[[:de:Tulln an der Donau|Tulln an der Donau]]» frå ,  den 14. februar 2019.*
Bård Frydenlund

**Bård Frydenlund** () er direktør ved Eidsvoll 1814. Han har tidlegare vore direktør ved Næs Jernverksmuseum.

Han er historikar og har bakgrunn som forskar og førelesar ved IAKH, Universitetet i Oslo. Spesialområdet hass er Noreg i 1814, Norden på 1700-talet og handelselitar i Nord-Europa.

Han har vore leiar for Studentparlamentet ved Universitetet i Oslo (1998) og rådgjevar for tidlegare rektor Kaare R. Norum ved Universitetet i Oslo (2000-2001). Han har arbeidd i Kunnskapsdepartementet (2004), vore redaksjonssekretær i Historisk Tidsskrift (2005-2009), og sete i styret for Universitetet i Oslo (2010-2012).

## Forfattarskap
* 2008: *Christianias handelspatrisiat. En elite i 1700-tallets Norge.* Redigert av John Peter Collett og Bård Frydenlund
* 2009: *1807 og Danmark-Norge. På vei mot atskillelsen.* Redigert av Bård Frydenlund & Rasmus Glenthøj 
* 2009: *Stormannen Peder Anker. En biografi.* 
* 2013: *Veivalg for Norden 1809-1813.* Redigert av Bård Frydenlund og Odd Arvid Storsveen
* 2014: *Fangen på Bogstad.* Sammen med Madeleine von Essen og Else Espeland
* 2014: *Spillet om Norge. Det politiske året 1814.*

## Kjelder


**Denne artikkelen bygger på «[[:nb:Bård Frydenlund|Bård Frydenlund]]» frå ,  den 15. februar 2019.*  
 

## Bakgrunnsstoff
* Bård Frydenlunds publikasjonsliste på BIBSYS
* Bård Frydenlunds forfattarside på Gyldendal
* Bård Frydenlunds forfattarside  på Aschehoug
Storebrand

**Storebrand OS** () er eit norsk selskap i marknaden for langsiktig sparing og forsikring. Konsernet består av selskap som tilbyr livsforsikring, skadeforsikring, kapitalforvalting og bank, retta mot privatpersonar, føretak, kommunar og offentlege verksemder. 

## Historie
Røtene går attende til 1767, då Den almindelige Brand-Forsikrings-Anstalt vart oppretta som ei påboden brannforsikring for bygningar i dei norske byane. 

Skadeforsikringsdelen av Storebrand vart i 1999 skild ut i eit eige selskap kalla **If**. I løpet av få år selde Storebrand seg ut av If, men i 2006 vedtek Storebrand igjen å tilby skadeforsikring og starta eit nytt skadeforsikringsselskap som vart bygd opp frå botnen av.

Storebrand har hovudkontor på Lysaker i Bærum og har eit nett av kontor i Noreg. 

Satsinga i den svenske marknaden – gjennom dotterselskapet *SPP* – omfattar tenestepensjon, tenester innan kapitalforvalting og helseforsikring. 

Selskapet er notert på Oslo Børs med tickeren *STB*. Administrerande direktør i Storebrand ASA er Odd Arild Grefstad. 

## Fusjonar
Storebrand har fusjonert med fleire selskap opp gjennom åra.

På 1970-talet kjøpte Storebrand dei attverande aksjane i Det norske Livsforsikringsselskab Idun, og Storebrand-Idun vart til. Storebrand hadde ått dei fleste aksjane i Idun sidan 1923.

Storebrand og Norden fusjonerte i 1982 og vart til Storebrand-Norden.

I 1991 fusjonerte Storebrand med UNI og vart til UNI Storebrand.

I 2007 kjøpte Storebrand den svenske livsforsikringsselskapet SPP.

## Børsinformasjon

* Storebrand er del av OBX-indeksen på Oslo Børs. Aksjen har ticker STB.

## Kjelder


**Denne artikkelen bygger på «[[:nb:Storebrand|Storebrand]]» frå ,  den 9. mars 2019.* 
*** oppgav desse kjeldene:*
* Årsrapport 2015
* Årsrapport 2014


## Bakgrunnsstoff
*
Klosterneuburg

**Klosterneuburg** er ein by og ein kommune i distriktet Tulln i forbundslandet Niederösterreich i Austerrike. Kommunen har ei flatevidd på 76,2 km² og 27&nbsp;000 ibuarar. Byen ligg ved vestbreidda av Donau, 192 meter over havet og ei 8 kilometer nord om Wien.

Klosterbygningane som har gitt staden namn, ruvar i bylandskapet.

Mange i det austerrikske embetsverket har tradisjonelt busett seg i Klosterneuburg.

## Kjelder

**Denne artikkelen bygger på «[[:de:Klosterneuburg|Klosterneuburg]]» frå ,  den 15. februar 2019.*
Figurin

Ein **figurin** (av fransk ‘liten figur, statuett’) er ein liten figur eller statuett som til dømes kan vera laga av terrakotta, majolika eller porselen. I måleri kan omgrepet visa til ein bifigur, særleg til utfylling i eit landskapsmåleri.

## Kjelder
Arne Hestenes

**Arne Hestenes** () var ein norsk journalist og forfattar. Han var knytt til avisa *[[Dagbladet]]* i Oslo frå 1947, der han blant anna skrev intervjuar, petitkåseri og meldingar under signaturen «Plut». 

Hestenes voks opp i Tromsø. Han var bror til juristen Olav Hestenes.

Han drog til Sverige under krigen og vart opplært som kryptograf i Sikringstenesta ved Rettskontoret i Stockholm.

Arne Hestenes var mellom anna kjend for ei rekkje intervju med filmstjerner og internasjonale kulturkjendisar, ikkje minst frå Filmfestivalen i Cannes. Frå han første gong skreiv om festivalen i 1949 dekka han han 40 gonger.

Hestenes fekk journalistprisen, Narvesenprisen i 1963 og sidan Riksmålsforbundet sin Gullpenn i 1985. Same året fekk han òg Oslo bys kunstnarpris. Hestenes var offiser av den franske Ordre des Arts et des Lettres. Til ære for Arne Hestenes stifta Dagbladet i samarbeid med Den norske filmfestivalen og Institutt for journalistikk Arne Hestenes Journalistpris (òg kalla «Hestenes-prisen»), som vert delt ut årleg i samband med Haugesund internasjonale filmfestival.

Arne Hestenes og *Dagbladet* arrangerte elles også missekonkurransen «Frøken Norge» frå 1952 til 1956.

## Kjelder
Olav Hestenes

**Olav Hestenes** () var ein norsk høgsterettsadvokat og kjend som forsvarsadvokat i straffesaker. 

## Karriere
Han tok juridisk embetseksamen i 1954. I  byrjinga av  karrieren var han generalsekretær i Riksmålsforbundet. I 1960 starta han som advokatfullmektig hjå høgsterettsadvokaten Alf Nordhus. 

Olav Hestenes var mellom anna forsvarar for Fritz Moen i 1981.

Hestenes var bror til journalisten og filmmeldaren Arne Hestenes.

## Bibliografi

* *Kamp i sort kappe* – 1990.
* *Undervis med hvite hansker* – 1992.

## Referansar


**Denne artikkelen bygger på «[[:nb:Olav Hestenes|Olav Hestenes]]» frå ,  den 9. mars 2019.*
Transpirasjon

**Transpirasjon** er fordamping av vatn frå overflaten til plantar. 
Transpirasjon føregår hovudsakleg gjennom spalteopningar i blada, og heldt spalteopningane opne slik at planten kan ta til seg karbondioksid, som blir brukt i fotosyntesen.
Transpirasjonen fører også til at næringsstoff blir trekte opp frå røtene og opp i vekstskota til plantane. Etter kvart som eit vassmolekyl fordampar frå bladet, dreg det til seg nabomolekylet, slik at vatnet flyt kontinuerleg gjennom planten.
Transpirasjon er også med på å kontrollera temperaturen til planten.
Plantar kan sleppa ut heile 97–99,5&nbsp;% av vatnet dei tek opp i røtene gjennom transpirasjon og guttasjon. 

Det finst to former for transpirasjon: kutikulær transpirasjon (gjennom celleveggar i epidermisceller og kutikula utanfor) og stomatal transpirasjon (gjennom spalteopningar eller stomata i epidermis).
Plantar regulerer transpirasjonsraten gjennom å kontrollera storleiken på spalteopningane. Blada kan også ha ei slik oppbygging at dei reduserer transpirasjonsraten.
Tørkeplantar kan til dømes ha tjukkare kutikula, hårete eller samanrulla blad eller spalteopningar som er senka ned i bladoverflata.

## Sjå òg
*Evapotranspirasjon

## Kjelder


**Denne artikkelen bygger på «[[:nb:Transpirasjon|Transpirasjon]]» frå  og «[[:en:Transpiration|Transpiration]]» frå ,  den 17. februar 2019.*
Guttasjon

**Guttasjon** (av latin for 'drope') er utskilling av vatn i væskeform frå blad. Nokre døme er vassdropar i spissen av grasblad og på bladtennene til marikåpe og andre plantar om morgonen etter ei kjølig natt med høg luft- og jordfukt. Ein kan også framkalla guttasjon ved å setja slike plantar under ei glasklokke etter å ha vanna dei rikeleg. Under disse forholda er transpirasjonen frå blada sterkt nedsett på grunn av den høge luftfukta.

Årsaken til guttasjon er rottrykket, eit hydrostatisk trykk som oppstår i vedrøyret til leidningsbanene når røtene tek opp vatn utan at det samtidig føregår transpirasjon. Vatnet vil derfor bli pressa oppover i planten og ut av blada der motstanden er minst. Dette skjer gjennom eigne vasspalter, hydatodar, som er små porer i bladoverflata, som oftast langs bladkanten. I motsetnad til spalteopningane kan vasspaltene ikkje opnast og lukkast. Guttasjonsdropar kan forvekslast med dogg. Skilnaden er at dogg er reint vatn danna ved kondensasjon av vassdamp i lufta, medan guttasjonsvæska nesten alltid inneheld små mengder oppløyste stoff, særleg salt og sukker. Dette kan i visse tilfelle visa seg ved avsetning av slike stoff langs bladranden, til dømes kalsiumsalt hos bergfrue og visse andre sildreartar.

## Kjelder
Cressida Cowell

**Cressida Cowell** ()  er ein engelsk forfattar av barne- og ungdomslitteratur.  Ho er særleg kjend for serien *[[How to Train Your Dragon]]*,  *[[Dragetreneren]]*, som er blitt filmatisert av DreamWorks Animation. Serien har seld i over sju millionar eksemplar over heile verda.
Ho har også samarbeid med illustratøren Neal Layton om barnebokserien om Emily Brow, der den første bok, *That Rabbit Belongs to Emily Brown*, vann ein Nestlé-barnebokpris.

Cowell vart fødd i London, og voks opp der med fleire sommaropphald på ei lita, folketom øy ved vestkysten av Skottland. Draketrenar-serien hennar skal ha blitt inpirert av desse opphalda i Dei indre Hebridane.

Cowell er utdanna innan litteratur og design. Ho studerte engelsk ved Keble College i Oxford og illstrasjon ved Saint Martin's School of Art og Brighton University.
Ho byrja karrieren som illustratør, men blei etter kvart ein suksessrik forfattar av bilde- og barnebøker.

Cressida Cowell bur i London med ektemannen Simon, ein tidlegare leiar for International Save the Children Alliance, døtrene Maisie og Clementine og sonen Alexander.

## Verk
Fleire av bøkene hennar om *Dragetreneren* er omsette til norsk,  av Sverre Knudsen.

;Bøkene om Dragetreneren - *How to Train Your Dragon*:
* 2003 Dragetreneren *(Engelsk How to Train Your Dragon)* 
* 2004 Pirathåndboka *(How to Be a Pirate)*
* 2005 Lær å snakke dragonesisk *(How to Speak Dragonese)*
* 2006 Drageforbannelsen *(How to Cheat a Dragon's Curse)*
* 2007 Ikke slukk en drages flamme *(How to Twist a Dragon's Tale)*
* 2008 Dødelige drager *(A Hero's Guide to Deadly Dragons)*
* 2008 Dragestorm *(How to Ride a Dragon's Storm)*
* 2009 *How to Break a Dragon's Heart*
* 2011 *How to Steal a Dragon's Sword*
* 2012 *The Day of the Dreader*
* 2012 *How to Seize a Dragon's Jewel*
* *How to Betray a Dragon's Hero* (2013)
* *How to Fight a Dragon's Fury* (2015)
* *The Complete Book of Dragons: A Guide to Dragon Species* (2014)
* A Journal for Heroes (2015)

;Emily Brown:
* *That Rabbit Belongs to Emily Brown*
* *Emily Brown and the Thing*
* *Emily Brown and the Elephant Emergency*
* *Cheer Up Your Teddy Bear, Emily Brown!*
* *Little Bo Peep’s Troublesome Sheep*

;Andre bøker:
* *Don’t Do That Kitty Kilroy*
* *What Shall We Do with the Boo-Hoo Baby*
* *There's No Such Thing as a Ghostie!*
* *Daddy on the moon*
* *Hiccup the Seasick Viking*
* *How to Train Your Viking, by Toothless the Dragon* (2006)

## Prisar og utmerkingar
* 2006 Nestlé Children’s Book Prize, Gold Award 0–5 years category: *That Rabbit Belongs to Emily Brown* by Cressida Cowell & Neal Layton (Orchard Books)
* 2018 Blue Peter Book Award, Best Story category: *The Wizards of Once* (Hodder Children's Books)

## Kjelder

----
**Denne artikkelen bygger på «[[:nb:Cressida Cowell|Cressida Cowell]]» frå  og «[[:en:Cressida Cowell|Cressida Cowell]]» frå ,  den 18. februar 2019.*
Fortnite

***Fortnite*** er eit tredjepersons skytespel og overlevingsspel utvikla av Epic Games og fyrst gjeve ut i 2017.

Grafikken i spelet liknar den i dataspelet *[[Overwatch]]*, og det er eit lysare alternativ til andre skytespel, grunna lite blod og valdelege detaljar. *Fortnite* er populært hjå yngre spelarar. Det består av to delar. «Save the World» og «Battle Royale». *Fortnite* kom fyrst ut som eit early access-spel 25. juli 2017, men fullstendig utgjeving kom fyrst i 2020. *Fortnite Battle Royale* vart ein stor suksess verda over, med over 125 millionar spelarar på under eitt år, og tente inn hundretals millionar dolllar per månad. 

Det er gratis å spela dei ulike delane av spelet, bortsett frå *Save the World*. Pengar i spelet blir kalla V-Bucks, og dei kan anten kjøpast for ekte pengar eller tenast gjennom å fullføra ulike oppdrag i spelet.

Aldersgrensa for spelet er 12 år, grunna tunge menyar og kompliserte oppgraderingssystem. 

## Spelmodusar
### Fortnite: Save the World
Save the World var den fyrste delen av *Fortnite* som blei gitt ut. Spelet føregår i tida vår, der 98 % av folkesetnaden forsvinn grunna ein verdsomspennande storm. Opptil fire spelarar kan samstundes samarbeida om å fri verda frå zombiar. Her kan ein konstruera våpen, byggja basar og laga feller for å drepa zombiane. 

### Fortnite Battle Royale
Battle royale-delen vart lansert i september 2017. Spelet består av at 100 spelarar vert droppa på ei øy. Her må ein finna våpen, skaffa seg resursar og drepa fiendar. Den siste overlevande vinn.

## Prisar og utmerkingar
I 2017 vart spelet nominert for *Best Co-op Game* av *[[PC Gamer]]*, og for *Best Spectator Game* av IGN. I 2018 vann spelet prisen for *Best Ongoing Game* av *PC Gamer* og IGN. Sistnemnde nominerte det også for *Best Nintendo Switch Game*, *Best Mobile Game* og *Best Action Game*.

## Prisar og utmerkingar

## Kjelder

## Bakgrunnsstoff
* Offisiell nettstad
Golden State Warriors

**Golden State Warriors** er eit amerikansk basketballag basert i Oakland i California. Dei spelar i proffserien NBA. Laget byrja som Philadelphia Warriors i 1946, men flytta til San Francisco i 1962, for så å heite Golden State Warriors frå 1971. Warriors blei NBA-meistrar i 1956, 1975 og tre gonger mellom 2015 og 2018. For dei fleste blir Golden State Warriors rekna som verdas beste basketballag. 

Dei beste spelarane frå klubben dei siste åra har vore Stephen Curry, Kevin Durant og Draymond Green. Dei har vore viktige under Golden State Warriors dominans dei siste åra. Kevin Durant blei henta inn frå Oklahoma i 2016, og vart viktig på laget med ein gong. Steph Curry har vore viktig for Golden State Warriors i mange år og vert sett på som den beste gjennom tidene til å skyta.

Golden State Warriors spelar kampane sine på Oracle Arena.

## Kjelder

## Bakgrunnsstoff

*
Te Araroa Trail

**Te Araroa** ('Den lange vegen') er ei langdistanse fotturrute på New Zealand. Ruta strekkjer seg langs dei to hovudøyene frå Cape Reinga til Bluff i ei lengde på om lag 3000 km.  Ruta er samansett av ei blanding av eldre ruter og gangvegar og nye stiar og sambandslinjer langs bilvegar.. Det tek vanlegvis frå tre til seks månadar å gå den heile lengda til ruta, og dette er vorte tiltakande populært. 

## Historie
Tanken om ei nasjonal  turrute går attende til 1970-talet då han vart lagt fram av Federated Mountain Clubs of New Zealand, og i 1975 vart New Zealand Walkways Commission grunnlagd, men dei neste 15 åra vart det berre gjort små framsteg. I 1994 kom journalisten Geoff Chapple med eit framlegg om ei lang turrute på New Zealand, og grunnla Te Araroa Trust. Tilrådingar og forhandlingar om tilgjenge heldt fram, og frå 2006 byrja planar for ruta verta ein del av dei lokale styresmaktene si planlegging.  Den 3000&nbsp;km (1864 miles) ruta opna offisielt 3. desember 2011 etter 10 års arbeidsinnsats av hundrevis friviljuge. Utbygginga, koordinert av Te Araroa Trust, held fram.

Ruta er sett saman av bortmot 300 delar som varierer mellom vandringar på ein til to timar, til ei om kring ni-dagars rute på Sørøya der dei fleste vandrarane ber med seg store mengder mat og utstyr. Førti prosent av ruta kryssar verna landområde, og styresmaktene sette i 2007 av 3,8 millionar NZ-dollar til utbygging av nye seksjonar av ruta gjennom verna landområde dette året.

## Om ruta

Den rettlinja fråstanden mellomCape Reinga og Bluff er 1475&nbsp;km, men heile ruta Te Araroa strekkjer seg grovt rekna 3000&nbsp;km, og varierer i distanse etter som seksjonar vert oppgraderte eller endra på annan måte. Mange delar av ruta er utfordrande. Over desse strekningane er det viktig med nøye planlegging av turen og kryssing av elver, og gode orienteringseigenskapar er tilrådde, så vel som god fysisk form og godt utstyr.

Dei fleste som går heile ruta brukar mellom tre og seks månadar på turen. Den britiske ultra-maratonløparen Jez Bragg fullførte på 53 dagar saman med ei støttegruppe i sesongen 2012-2013.

Med unntak av eit kortare stykke av Queen Charlotte Track ved den nordlege enden av ruta på Sørøya, trengst ikkje noko løyve eller betaling for å gå Te Araoa. Men Te Araroa Trust ber om ein donasjon på 500 dollar frå kvar person som går heile ruta, 250 dollar frå dei som berre går på ei av øyene, og mindre beløp frå dei som går einskilde seksjonar. Dei fleste som går heile ruta betalar berre $92 for eit 6 månaders hyttepass frå DOC, som gjev dei løyve til å overnatta i det utbreidde nettverket av villmarkshytter på  New Zealand.

## Referansar


**Denne artikkelen bygger på «[[:en:Te Araroa Trail|Te Araroa Trail]]» frå ,  den 18. februar 2019.*  
 

## Bakgrunnsstoff

* Te Araroa Trust
* Trail Journals: Te Araroa - the New Zealand Trail
* Te Araroa Trail Stories 
* Te Araroa Trail Wiki 
*  Te Araroa Trail Angels
* Tramping New Zealand - Te Araroa Trail, South Island
* Te Araroa Trail South Island Guide: Northbound
FA-cupfinalen i fotball 2018

**FA-cupfinalen i fotball 2018** fann stad på Wembley stadion i London 19. mai 2018, med 87&nbsp;647 tilskodarar på tribunane. London-laget Chelsea FC vann pokalen, etter å han slått Manchester United med 1-0.

### Kampen
I ein heller sjansefattig kamp var Chelsea FC det førande laget. Eden Hazard vart matchvinnar då han i det 22. minutt skåra kampens einaste mål frå straffemerket, etter han sjølv vart ureglementert takla av United-stopparen Phil Jones.

**Chelsea** sitt vinnarlag bestod av:  Thibaut Courtois, César Azpilicueta, Gary Cahill (kaptein), Antonio Rüdiger, Victor Moses, Tiémoué Bakayoko, N'Golo Kanté, Cesc Fàbregas, Marcos Alonso, Eden Hazard og  Olivier Giroud. I sluttminuttane fekk Álvaro Morata og Willian Borges da Silva sleppe inn på bana, ut gjekk Giroud og Hazard.

**Manchester United** stilte med: David de Gea, Antonio Valencia (kaptein), Chris Smalling, Phil Jones, Ashley Young, Ander Herrera, Nemanja Matić, Paul Pogba, Jesse Lingard, Marcus Rashford og Alexis Sánchez. Romelu Lukaku og Anthony Martial kom på bana i det 73. minutt, ut fór Lingard og Rashford. Juan Mata spelte dei siste fem minuttane i staden for Jones.

Dommaren heitte Michael Oliver.

## Kjelder

**Denne artikkelen bygger på «[[:en:2018 FA Cup Final|2018 FA Cup Final]]» frå ,  den 18. februar 2019.*
Marja Mortensson

**Marja Helena Fjellheim Mortensson** () er ein norsk musikar frå Svahken sijte i Engerdal. Ho er sørsame og bruker sørsamisk joik i musikken sin.

Ho fekk Hedmark fylkeskommunes kulturpris‎ for 2013, og Engerdal kommunes kulturpris for 2017. I 2017 gav ho ut debutalbumet *Aarehgïjre* («tidlig-vår»). For det andre albumet sitt, *Mojhtestasse - Cultural Heirlooms*, vart ho nominert til Nordic Music Prize 2018 og til Spellemannprisen 2018 i klassa folkemusikk/tradisjonsmusikk.

## Diskografi
* *[[Aarehgïjre - Early Spring]]* (2017, Vuelie)
* *[[Mojhtestasse - Cultural Heirlooms]]* (2018, Vuelie)
* *[[Lååje - Dawn]]* (2019, Vuelie)
* *[[Raajroe – The Reindeer Caravan]]* (2021, Veadta)

## Prisar og utmerkingar
*Spellemannprisen 2018 i klassa folkemusikk og tradisjonsmusikk
*Áillohaš musikkpris 2021
*Spellemannprisen 2021 i klassa tradisjonsmusikk 

## Referansar

**Denne artikkelen er basert på [[:nb:Marja Mortensson|Marja Mortensson]] frå  den 19.2.2019.*

## Bakgrunnsstoff
* Offisiell nettstad
Jan Egil Fimreite

**Jan Egil Fimreite** () er ein norsk journalist. Han er frå Årdal. Fimreite har arbeidd i nesten 10 år som produksjonsarbeidar ved Årdal Verk. Etter å ha fullført kurs i journalistikk var han fungerande redaktør i Indre Sogn avis i perioden 1983-1985. Frå 1985-1995 var Fimreite lokal korrespondent i Årdal for Sogn Dagblad. Då byrja han i Sogns Avis.

## Bibliografi
### Bøker
*
*
*
*
*
*
*
*
## Kjelder

*Oria
VM i alpine greiner 2019

Den **44. verdsmeisterskapen i alpine greiner** vart avvikla i tida 5. til 17. februar 2019 i Åre i Sverige. Det vart tevla i 11 øvingar; fem for menn og tilsvarande mange for kvinner. Dessutan vart arrangert ei mannskapsøving, ei utslagstevling i paralellslalåm, med to menn og to kvinner på kvart av laga. 471 deltakarar frå 76 land var pålmeldt til meisterskapen, den tredje alpine verdsmeisterskapen som fann stad i Åre.

## Menn
### Slalåm



Dato: 17. februar 2019
Høgdeskilnad: 219 m


### Storslalåm



Dato: 15. februar 2019
Høgdeskilnad: 416 m


### Super-G



Dato: 6. februar 2019 
Løypelengd: 2172 m, høgdeskilnad: 637 m


### Utfor



Dato: 9. februar 2019
Løypelengd: 3122 m, høgdeskilnad: 871 m


### Kombinasjon



Dato: 11. februar 2019
Utfor: løypelengd: 1801 m, høgdeskilnad: 538 m
Slalåm: høgdeskilnad: 150 m


## Kvinner
### Slalåm



Dato: 16. februar 2019
Høgdeskilnad: 186 m


### Storslalåm



Dato: 14. februar 2019
Høgdeskilnad: 400 m


### Super-G



Dato: 5. februar 2019
Løypelengd: 1670 m, høgdeskilnad: 502 m


### Utfor



Dato: 10. februar 2019
Løypelengd: 1670 m, høgdeskilnad: 502 m


### Kombinasjon



Dato: 8. februar 2019
Utfor: løypelengd: 2236 m, høgdeskilnad: 644 m
Slalåm: høgdeskilnad: 170 m


## Kjelder

**Denne artikkelen bygger på «[[:de:Alpine Skiweltmeisterschaft 2019|Alpine Skiweltmeisterschaft 2019]]» frå ,  den 20. februar 2019.*
Jig

**Jig** er ein type turdans dansa av eit ensemble, truleg av engelsk eller keltisk opphav. Han blir dansa som folkedans i Irland og Skottland med livlege hinkesteg i 3/8 eller 6/8 takt. Jig var forløpar for selskapsdansen gigue, som i perioden 1650–1750 danna siste sats i musikalske suiter.

## Kjelder
Stockerau

**Stockerau** er ein by og ein kommune i distriktet Korneuburg i forbundslandet Niederösterreich i Austerrike. Kommunen har ei flatevidd på 37 km² og i kring 17&nbsp;000 ibuarar. Byen ligg 23 km nordvest om Wien, 176 meter over havet.

## Kjelder

**Denne artikkelen bygger på «[[:de:Stockerau|Stockerau]]» frå ,  den 19. februar 2019.*
Are Næss

**Are Næss** () var ein norsk medisinar og politikar frå Bergen. Han var professor ved Haukeland sjukehus og i tida 1993-2001 stortingsrepresentant frå Hordaland for Kristeleg Folkeparti.

Næss var son til ein lektor. Sjølv utdanna han seg i medisin og vart 1972 cand.med. og 1981 dr.med. Etter eitt år som turnuskandidat i Bergen og Radøy, arbeidde han 1974-75 som assistentlege på den nevrologiske avdelinga ved Haukeland sjukehus, før han i 1975-77 hadde sitt virke på den medisinske avdelinga på Diakonissehjemmet sjukehus i Bergen. Frå 1977 til-79 var han NAVF-stipendiat. Sidan arbeidde Næss frå 1979 på ny ved Haukeland sjukehus, frå 1983 som spesialist i indremedisin og frå 1986 som spesialist i infeksjonssjukdomar. Perioden 1985-91 var han førsteamanuensis ved Haukeland sjukehus, deretter professor same staden. Gjennom åra fekk Næss prenta mange engelskspråklege artiklar om og frå fagfeltet sitt.

Næss engasjerte seg partipolitisk for Kristeleg Folkeparti. I tida 1990-97 var han landsstyremedlem i partiet, medan han i perioden 1993-97 representerte partiet og Hordaland på Stortinget. Som tingmann var han dei fire fyrste åra sekretær i Forsvarskomitéen, dessutan visesekretær i Odelstinget. Tingbolken 1997–2001 var han sekretær i Sosialkomitéen. Elles var Næss 1994-2001 styremedlem i Avholdsfolkets Landsråd.

## Kjelder

*
Götzens

**Götzens** er ein kommune i distriktet Innsbruck Land i forbundslandet Tirol i Austerrike. Kommunen har ei flatevidd på 9,62 km² og i kring 4&nbsp;000 ibuarar. Landsbyen Götzens ligg på ei terrasse i dalsida sør om Inndalen, 868 meter over havet. Til hovudstaden i forbundslandet, Innsbruck, er det 7 kilometer. 

Før 1960 var Götzens ei bondebygd. I samband med Vinter-OL 1964 voks staden mykje, og er i dag for ein stor del å rekne som ein forstad til Innsbruck, dit ibuarane reiser til arbeid.

## Kjelder

**Denne artikkelen bygger på «[[:de:Götzens|Götzens]]» frå ,  den 21. februar 2019.*  

## Bakgrunnsstoff
*
Sunnmørsbadet

**Sunnmørsbadet** er eit badeanlegg i Fosnavåg på Sunnmøre, opna i mars 2015. Anlegget er på 6400 kvadratmeter fordelt på totalt fem basseng. Badeanlegget hadde 100&nbsp;000 vitjande i 2017.

Sunnmørsbadet har utgangspunkt i Herøy Fritidsbad som opna i 2004. Behov for renovering av det gamle badeanlegget la grunnlag for planar om å utvida badeanlegget til å verta eitt regionalt anlegg. Totalkostnaden enda på 243 millionar kroner og ei budsjettoverskriding på 63 millionar kroner. Trass i dette kunne Sunnmørsbadet melda om overskot allereie i første driftsår. I 2018 vart Sunnmørsbadet òg nominert til Dagens Næringsliv sin Årets gasellebedrift-pris.

Herøy kommune, Herøy Sanitetsforening, Herøy Revmatikerforening, Olympic Shipping og Havila AS er eigarar av Sunnmørsbadet og drifta skjer utan offentleg støtte.

## Referansar


## Bakgrunnsstoff
*
Sefyros

**Sefyros** eller **Zefyros** (gresk , Zephyros, latin Zephyrus) var guddommen for vestavinden i gresk mytologi. Sefyros var son av Eos, gudinna for morgonrauden, og titanen Astraios. Han var ein av dei fire vindgudane, anemoi, og brørne hans var Boreas, Notos og Euros. Den romerske tilsvarande guden var Favonius.

I Iliaden er Sefyros far til Akhillevs sine udøyelege hestar.

Sefyros har gjeve opphav til ordet sefyr, eit omgrep for vestavind og for lette klede.

## Kjelder

## Bakgrunnsstoff
Missourielva

**Missourielva**, engelsk **Missouri River**, er den lengste elva i Nord-Amerika. Kjeldene til elva er i Rocky Mountains, vest i delstaten Montana. Derifrå renn ho austover og sidan sørover i 3&nbsp;767 kilometer, før ho renn ut i Mississippielva nord om St. Louis i delstaten Missouri. Elva får tilførsle frå eit tynt folkesett steppelandskap på om lag 1&nbsp;300&nbsp;000 km2, eit nedslagsfelt som omfattar delar av ti delstatar i USA og to provinsar i Canada. Saman med nedre delen av Mississippielva dannar Missourielva verdas fjerde lengste elvesystem.

## Kjelder

**Denne artikkelen bygger på «[[:en:Missouri River|Missouri River]]» frå ,  den 22. februar 2019.*
Pudding

**Pudding** er ein matrett av halvfast masse som er kokt eller steikt i ei form. Det er ein tradisjonell dessert som er meir kompakt enn til dømes fromasj.

Det finst fleire variantar av puddingar, til dømes sjokoladepudding, karamellpudding, rispudding, fiskepudding og blodpudding.

## Kjelder
Karamell

**Karamell** er ein masse av sukker som er varma opp til 160–200 °C og kjølt ned att. Denne prosessen er kalla for karamellisering. Karamellen er mørkebrun i fargen, og kan variera frå seig til sprø i konsistensen. Det kan tilsetjast ulike ingrediensar som fløyte, nøtter og frukt. Karamellar kan også vera fylte, eller fungera som ingrediens i andre matvarer, som sjokolade, kaker og liknande.

Karamell er også namnet på eit fargestoff som kan brukast i næringsmiddelindustrien.

## Kjelder
Olav Nesheim

**Olav Olsson Nesheim** () var ein lærar frå Granvin i Hordaland.

Bondesonen Nesheim tok eksamen ved lærarskulen på Stord i 1883. Der etter var han eitt år lærar i Helleland og i fire år lærar og klokkar i Tolga i Ryfylke. Sidan underviste han i seks år i skulen i Skudeneshavn, før han heldt fram lærargjerninga i folkeskulen i Ålesund by. Frå 1900 til 1932 var han folkeskulelærar i Trondheim. I 1904 var Nesheim mellom skiparane av Bondeungdomslaget i Nidaros, eit lag han var formann for dei tre fyrste åra til laget.

## Kjelder
*Norsk Allkunnebok. VIII. bandet. 1958
*Norske skulefolk, 1934
Jyllandsslaget

**Jyllandsslaget** er nemninga på det største sjøstridsslaget under den 1. verdskrigen. Slaget fann stad 31. mai til 1. juni 1916, om lag 60 nautiske mil vest av Jylland i Danmark. Slaget stod mellom marinefartøy frå Tyskland og Storbritannia.

Rundt 250 skip tok del i slaget, som var på sitt mest intense frå 18-tida 31. mai. Det stod på til den tyske flåten ei stund etter midnatt 1. juni, i skodde og mørke, braut av og returnerte til hamner i Tyskland. 14 britiske skip og 11 tyske gjekk til ned. Til saman 9&nbsp;000 mann omkom i slaget.

Sjølv om Tyskland kom best frå slaget, vart dei største tyske krigsskipa liggjande i hamn resten av krigen.

## Kjelder
*Store norske leksikon
Inzing

**Inzing** er ein kommune i distriktet Innsbruck Land i forbundslandet Tirol i Austerrike. Kommunen har ei flatevidd på 19,4 km² og i kring 3&nbsp;800 ibuarar. Landsbyen Inzing ligg i Inndalen på sørbreidda av elva Inn, 616 meter over havet.

Nadine Beiler er frå Inzing.

## Kjelder

**Denne artikkelen bygger på «[[:de:Inzing|Inzing]]» frå ,  den 22. februar 2019.*
Nordsamisk fonologi

**Nordsamisk fonologi** er fonologien til nordsamisk, eitt av 9 samiske språk.

Nordsamisk har eit stort konsonantsystem, og eit komplekst system for konsonantlengde, med stadieveksling over tre lengdegradar, preaspirasjon og svarabhaktivokalar. Vokalsystemet er enklare, med i utgangspunktet fem vokalar som kan vere korte eller lange,  men der ein av dei er  

## Fonem

### Konsonantar

Nordsamisk har eit stort konsonantsystem.

## Litteratur
Johnny Giles

**Michael John Giles**, kjend som **Johnny Giles**, () er ein irsk tidlegare fotballspelar frå Dublin, særleg kjend for sine tolv år som midtbanespelar i Leeds United. Han var ein kreativ spelar, viktig i det offensive spelet til Leeds.

### Klubbspel
Giles spelte på Manchester United frå 1959 til sommaren 1963. I sin siste obligatoriske kamp for Manchester-laget var han med å vinne FA-cupen på Wembley stadion i London, der Leicester City måtte tole tap 1-3. Mot £33,000 vart Giles i august 1963 overført til Leeds United, ein klubb som i hans fyrste sesong rykte opp frå 2. divisjon. Det neste tiåret danna han og lagkapteinen Billy Bremner ein av dei beste midtbaneduoane i britisk fotball. Frå 1968 til -74 vann Giles og Leeds to gongar messebycupen, og likeså den engelske ligameisterskapen. Dessutan triumferte Leeds i ligacupen 1968 og FA-cupen 1972. Derimot rauk Leeds på eit sensasjonelt finaletap mot Sunderland FC i FA-cupen 1973. Våren 1975 tok Leeds seg til finalen i europacupen, der laget tapte 0-2 mot Bayern München. Nmnde finalekamp var Giles' siste i Leeds-drakt. Pussig nok skåra han nøyaktig like mange mål for Leeds som Billy Bremner, 115 i alt. I juni 1975 tok Giles jobb som spelande trenar for West Bromwich, ein klubb som året etter rykte opp i 1. divisjon. Deretter hadde han perioden 1977-83 same stilling i Shamrock Rovers i heimlandet.

### Landslagsspel og landslagssjef
Giles spelte 59 landskampar frå debuten 1. november 1959, til dess han takka av 22. mai 1979. I debutkampen mot Sverige reduserte han til 1-2 i ein kamp Irland vann 3-2. Han var kaptein på landslaget i 1968, fast kaptein frå 1970. Gjennom 31 kampar leia han laget på bana, eit landslag som aldri kvalifiserte seg til ei større turnering i hans aktive tid. Giles skåra fem mål for Irland, mellom anna då Noreg i 1964 tapte ein vennskapskamp på eiga heimebane med siffera 1-4.

Frå 1973 til 1980 var Giles i tillegg sjef for det irske landslaget.

### Merittar
*Vinnar av messebycupen: 1968 og 1971 med Leeds United
*Engelsk ligameister: 1969 og 1974 med Leeds United
*Vinnar av FA-cupen: 1963 med Manchester United og 1972 med Leeds United
*Vinnar av ligacupen: 1968 med Leeds United
*Finalist i europacupen: 1975 med Leeds United
*Finalist i FA-cupen: 1965, 1970, 1973 med Leeds United

## Kjelder

**Denne artikkelen bygger på «[[:en:Johnny Giles|Johnny Giles]]» frå ,  den 23. februar 2019.*  
 
*eu-football
Parc des Princes

**Parc des Princes** er ein idrettsarena sørvest i den franske hovudstaden i Paris. Arenaen vart opna 4. juni 1972 og er sidan renovert i samband med VM i fotball 1998 og EM i fotball 2016. Dagens tilskodarkapasitet er 47&nbsp;929, publikumsrekorden frå 1989 er på 50&nbsp;370.

Omframt Fotball-VM 1998 og Fotball-EM 2016, har Parc des Princes vore åstad for finalar i europacupen og cupvinnarcupen i fotball, samt UEFA-cupfinalen 1998. Dessutan vart fem av oppgjera i rugby-VM 2001 arrangert her.

Parc des Princes var nasjonalstadion for fotball i Frankrike, inntil nybygde Stade de France tok over i 1998.

Mellom 1897 og 1972 stod to ulike idrettsarenaer i same området, som har fått namnet Parc des Princes (Fyrste-parken) avdi kongeslekta på 1700-talet dreiv jakt i terrenget.

## Kjelder

**Denne artikkelen bygger på «[[:en:Parc des Princes|Parc des Princes]]» frå ,  den 23. februar 2019.*